< Cisco

A show parancs

Szerző: Sallai András

Copyright © Sallai András, 2017

Licenc: CC Attribution-Share Alike 4.0 International

Web: https://szit.hu

A parancsok kimenetéről

Ha parancsok kimenete több mint ami egy képernyőre kifér, akkor általában tördelésre kerülnek. Csak 24 sor jelenik meg, majd a következő felirat:

--More--

A more azt jelenti több, vagyis van még több. Lehetőségek:

Enter - egy újabb sort mutat meg

szóköz - egy újabb szakaszt mutat meg

A megjelenő sorok számát magunk is beállíthatjuk a következő paranccsal:

R1#terminal length szám

A szám lehet nulla is, ekkor nincs képernyőtördelés, a szöveg végigfolyik a képernyőn/terminálablakon. Packet Tracerben nem működik, mivel nincs length paraméter.

A show parancs

A show parancsban lehetőség van a szűrők használatára. A show parancs alapértelmezetten a képernyőre ír. Ezt a kimenetet átadhatjuk egy szűrőnek, amit a „|” karakterrel tehetünk meg. a következő szűrők használhatók:

include

exclude

begin

section

append

redirect

tee

include - ami illik a szűrőkifejezésre, azokat a sorokat megkapjuk

exclude - a kifejezésre illeszkedő sorokat nem látjuk

begin - adott helytől a végéig listázunk

A következő szűrők nem hazsnálhatók PT-ben:

section - a section kifejezéssel kezdődő szakaszt mutatja

append - a kimenetet URL-hez fűzi

redirect - a kimenet átirányítása URL-hez

tee - a kimenet URL-hez másolása

URL itt a következő kezdetű sorok értendők:

flash:

ftp:

http:

https:

nvram:

pram:

rcp:

scp:

tftp:

Show parancs példák

A Gigabit interfészek:

R1#show running-config | begin Gigabit

A 0/0 interfészek:

R1#show running-config | begin 0/0

Az aktív interfészek:

R1#show ip interface brief | include up

IP cím nélküli interfészek:

R1#show ip interface brief | exclude unassigned

Az irányítótábla csak az útválasztási információkkal:

R1#show ip route | begin Gateway

Parancselőzmény

Az előzőleg használt parancsok előhozhatók a következő módon:

felfele nyíl

Ctrl+P

Lapozás visszafele:

lefele nyíl

Ctrl+N

Alapértelmezettként az utolsó 10 parancs érhető el. A tároló tartalmát is kiírathatjuk így:

R1#show history

Az eltárolt parancsok számát beállíthatjuk, például 200-ra:

R1#terminal history size 200

Ismeretlen parancsok névfeloldása

Az IOS néhány parancsot megpróbál tartomány vagy gépnévvé feloldani. Ilyen a tévesen felhasználói módban kiadott „end” parancs az „en” helyett.

Router>end
Translating "end"...domain server (255.255.255.255)
% Unknown command or computer name, or unable to find computer address
Router>

A felhasználói módban nemlétező „end” parancs kiadásának hatására a parancsértelmező 1 percig nem adja vissza a várakozási jelet. Ez alatt az idő alatt nem lehet újabb parancsot, kiadó és a futó parancs nem szakítható meg.

Erre a problémára megoldás:

R1(config)#no ip domain-lookup